Document ID: 32005R0006

ΚΑΝΟΝΙΣΜΌΣ (ΕΚ) αριθ. 6/2005 ΤΗΣ ΕΠΙΤΡΟΠΉΣ
της 4ης Ιανουαρίου 2005
για τη διόρθωση των κανονισμών (ΕΚ) αριθ. 46/2003 και (ΕΚ) αριθ. 47/2003 όσον αφορά τα μείγματα διαφορετικών ειδών νωπών οπωροκηπευτικών στην ίδια συσκευασία πώλησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996 για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 2 παράγραφος 2,
Εκτιμώντας τα ακόλουθα:
(1)
Ο κανονισμός (ΕΚ) αριθ. 48/2003 της Επιτροπής, της 10ης Ιανουαρίου 2003, για τον καθορισμό των κανόνων που εφαρμόζονται στα μείγματα διαφορετικών ειδών νωπών οπωροκηπευτικών στην ίδια συσκευασία πώλησης (2) εφαρμόζεται στις συσκευασίες πώλησης καθαρού βάρους κατώτερου ή ίσου των τριών χιλιογράμμων.
(2)
Έχει παρεισφρήσει σφάλμα στον κανονισμό (ΕΚ) αριθ. 46/2003 της Επιτροπής, της 10ης Ιανουαρίου 2003, για την τροποποίηση των προδιαγραφών εμπορίας που εφαρμόζονται στα νωπά οπωροκηπευτικά, όσον αφορά τα μείγματα διαφορετικών ειδών νωπών οπωροκηπευτικών στην ίδια συσκευασία πώλησης (3) και στον κανονισμό (ΕΚ) αριθ. 47/2003 της Επιτροπής, της 10ης Ιανουαρίου 2003, για την τροποποίηση του παραρτήματος I του κανονισμού (ΕΚ) αριθ. 2200/96 του Συμβουλίου, οι οποίοι προβλέπουν ότι τα προϊόντα που καλύπτονται από τις προδιαγραφές εμπορίας για τα νωπά οπωροκηπευτικά μπορούν να παρουσιάζονται σε μείγματα ειδών σε συσκευασία πώλησης καθαρού βάρους κατώτερου των τριών χιλιογράμμων.
(3)
Πρέπει, συνεπώς, να διορθωθούν οι κανονισμοί (ΕΚ) αριθ. 46/2003 και (ΕΚ) αριθ. 47/2003, ώστε οι συσκευασίες πώλησης που αφορά η διάταξη αυτή να μπορούν να έχουν καθαρό βάρος ίσο προς τρία χιλιόγραμμα.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 46/2003, οι όροι «καθαρού βάρους κατώτερο από τρία κιλά» αντικαθίστανται από τους όρους «καθαρού βάρους κατώτερου ή ίσου των τριών χιλιογράμμων».
Άρθρο 2
Στο άρθρο 1 του κανονισμού (ΕΚ) αριθ. 47/2003, οι όροι «καθαρού βάρους κατωτέρου των τριών χιλιογράμμων» αντικαθίστανται από τους όρους «καθαρού βάρους κατώτερου ή ίσου των τριών χιλιογράμμων».
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιανουαρίου 2005.

Labels: 3
17